**ORDIN**

**pentru modificarea** [**Normelor de igienă și sănătate publică**](https://legislatie.just.ro/Public/DetaliiDocumentAfis/203869)**privind mediul de viață al populației, aprobate prin**[**Ordinul ministrului sănătății nr. 119/2014**](https://legislatie.just.ro/Public/DetaliiDocumentAfis/203868)

Văzând Referatul de aprobare al Direcţiei Generale Asistență Medicală și Sănătate Publică din cadrul Ministerului Sănătăţii nr……………………….,

în baza dispoziţiilor art. 6 lit. e) pct. 3 din Legea nr. 95/2006 privind reforma în domeniul sănătății, republicată, cu modificările și completările ulterioare,

în temeiul art. 7 alin.(4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările și completările ulterioare,

ministrul sănătăţii emite următorul

ORDIN

**Art. I -** [Normele de igienă și sănătate publică](https://legislatie.just.ro/Public/DetaliiDocumentAfis/203869) privind mediul de viață al populației, aprobate prin [Ordinul ministrului sănătății nr. 119/2014](https://legislatie.just.ro/Public/DetaliiDocumentAfis/203868), publicat în Monitorul Oficial al României, Partea I, nr. 127 din 21 februarie 2014, cu modificările și completările ulterioare, se modifică după cum urmează:

1. La [articolul 6](https://legislatie.just.ro/Public/DetaliiDocumentAfis/203869), la alin.(1) lit. a) se modifică și va avea următorul cuprins:

“a) se pot amplasa/amenaja unităţi comerciale, unităţi de prestări servicii, cabinete medicale ambulatorii fără paturi, laboratoare de analize medicale, puncte externe de recoltare de probe biologice ale laboratoarelor de analize medicale, furnizori de servicii de îngrijiri la domiciliu, cabinete de practică pentru servicii publice conexe actului medical şi unități medicale veterinare, cu excepţia celor menţionate la art. 5 alin. (1).”

1. La articolul 11, la alin. (1) lit.c) se abrogă.
2. La art. 11, alin (2) se modifică și va avea următorul cuprins:

“(2) Pentru exploataţiile agrozootehnice prevăzute la alin. (1) lit. a) şi b), înființate după data intrării în vigoare a prezentelor norme, platformele de depozitare a gunoiului de grajd, pot fi amplasate în interiorul fermei, în zona cea mai îndepărtată de locuinţele vecine şi sursele de apă, dar nu la o distanţă mai mică decât cea prevăzută la art. 15 alin. (2), şi exploatate astfel încât să nu polueze sursele de apă şi să nu producă poluarea mediului şi risc pentru sănătatea populaţiei din proximitate.”

**Art. II -**Prezentul ordin se publică în Monitorul Oficial al României, Partea I.

**MINISTRUL SĂNĂTĂŢII**

 **Prof. Univ. Dr. Alexandru Rafila**

**FIȘĂ DE AVIZARE INTERNĂ**

**TITLUL PROIECTULUI: ORDIN pentru modificarea** [**Normelor de igienă și sănătate publică**](https://legislatie.just.ro/Public/DetaliiDocumentAfis/203869)**privind mediul de viață al populației, aprobate prin**[**Ordinul ministrului sănătății** **nr. 119/2014**](https://legislatie.just.ro/Public/DetaliiDocumentAfis/203868)

|  |  |  |  |
| --- | --- | --- | --- |
| **STRUCTURA** | **DATA SOLICITĂRII AVIZULUI** | **DATA OBŢINERII AVIZULUI** | **SEMNĂTURA** |
| **STRUCTURA INIŢIATOARE** |
| **Direcţia Generală Asistență Medicală și Sănătate Publică****Director General Amalia ȘERBAN** |  |  |  |
| **STRUCTURI AVIZATOARE** |
| **Inspecția Sanitară de Stat****Șef Serviciu****Maria Mioara COMANA** |  |  |  |
| **Direcţia Generală Juridică** **Director General Ionuţ Sebastian IAVOR****Serviciul avizare acte normative****Șef serviciu Dana Constanţa EFTIMIE** |  |  |  |
| **Secretar de Stat****Prof.Univ.Dr.Adriana PISTOL** |  |  |  |
| **Secretar General Adjunct** **Dănuț Cristian POPA** |  |  |  |